Idlib

Idlib (arabisk ادلب, òg skrive Edlib eller Idleb) er ein by nordvest i Syria og hovdustaden i Idlib guvernement, 59 km vest for Aleppo. Han ligg nestne 500 meter over havet. I 2004 talde Statistisk sentralbyrå i Syria eit folketal på 98 791 i Idlib. Innbyggjarane er stort sett sunnimuslimar,Mroue, Bassem. «Syrian forces capture rebel stronghold near Turkey". The Salt Lake Tribune. Associated Press. 12. juni 2011. Henta den 12. juni 2011. men det er òg ein større kristen minoritet. Idlib er delt inn i seks bydelar: Ashrafiyeh (den mest folkerike), Hittin, Hejaz, Downtown, Hurriya og al-Qusur.
mini|venstre|Olivelundar i utkanten av byen. Idlib er eit stort senter for olivenproduksjon.

Idlibområdet er eit stort jordbrukssenter i Syria og er historisk viktig med mange «daudebyar» og menneskelagde tellar. Idlib omfattar den antikke byen Ebla, ein gong hovudstaden i eit mektig kongedøme, den antikke kongedøma Nuhašše og Luhuti som blømde i bronse- og jernalderen.
Historie

Den osmanske tida
Under Det osmanske riket i Syria, mellom 1500- og 1800-talet, var Idlib hovudstad i ein kada («nahiyahhovudstad») og ein del av det større Aleppo vilajet («provinsen Aleppo.») Byen var eit senter for olivenproduksjon som igjen gav opphav til ein lønsam olivenbasert såpeindustri. Sjølv omde i store marknadane for Idlib-såpe var Aleppo, Antiokia og Hama,Porter, 1868, s. 580. vart produktet eksportert så langt som den osmanske hovudstaden Istanbul. Idlib var òg ein storprodusent av bomullsfabrikkar.Inalcik, 1997, s.501. Den vestlege turisten Josias Leslie Porter skreiv at Idlib var «omslutta av olivenlundar, sjeldan i dette nakne området.» Han skreiv òg at olivelundane var større enn dei i Damaskus, Beirut eller Gaza. Midt på 1800-talet hadde byen eit estimert folketal på 8 000, inkludert 500 kristne. Seint på 1800-talet auka talet på kristne familiar i følgje tyske forfattarar som arbeidde for Karl Baedeker.Baedeker, 1912, s.376.

Klima
Köppen-Geiger-systemet klassifiserer klimaet her som varmt middelhavsklima (Csa). Somrane er varme og regnfattige, medan vintrane er regnfulle og kjølige.

Varmerekorden er frå 16. juni 2012 og er på 44 °C, medan kulderekorden frå 30. november 2011 er -4 °C.

Økonomi
Hovudnæringa i Idlib er oliven, bomull, kveite og frukt, særleg kirsebær.Casule, 2008, s.56. Andre avlingar er mandlar, sesamfrø, fiken, druer og tomatar. I 1995 var det kring 300 hektar med forskjellige sitrusavlingar.Food and Agriculture Organization of Dei sameinte nasjonane, 1996, s. 147. Olivenoljepressing og tekstilar er somme av dei lokale industriane i byen.Idlib in Syria. Encyclopaedia Britannica. Encyclopaedia Britannica Inc. 2012. Henta den 12. juni 2011. Den nærliggande byen Aleppo har vore økonomisk viktig for Idlib.

Idlib regionsmusem i byen har over 17 000 Ebla-tavler og er hovudattraksjonen i Idlib, om ein ser bort frå sjølve antikkbyen Ebla. Ved hjelp frå Italia starta eit prosjekt i 2010 for å restaurere og renovere museet.Ferrari, 2009, s. 522.

Idrett
Omayya Idlib, grunnlagd i 1972, er den mest populære fotballklubben i byen. Klubben spelte i den øvste divisjonen i Syria i 2011-2012. Idlib stadion er den største fotballstadionen i byen.

Galleri

Kjelder

Denne artikkelen bygger på «Idlib» frå ,  den 12. juni 2014. 
 oppgav desse kjeldene:

Bakgrunnsstoff
eIdleb - nyhende frå Idleb


Kategori:Byar i Syria
Kategori:Den fruktbare halvmånen
Kategori:Busetnader i Idlib-distriktet